CELEX: 62015CN0563
Language: da
Date: 2015-11-04 00:00:00
Title: Sag C-563/15: Sag anlagt den 4. november 2015 — Europa-Kommissionen mod Kongeriget Spanien

18.1.2016   
            
            
               DA
            
            
               Den Europæiske Unions Tidende
            
            
               C 16/21
            
         Sag anlagt den 4. november 2015 — Europa-Kommissionen mod Kongeriget Spanien
   (Sag C-563/15)
   (2016/C 016/27)
   Processprog: spansk
   
      Parter
   
   
      Sagsøger: Europa-Kommissionen (ved L. Pignataro-Nolin og E. Sanfrutos Cano, som befuldmægtigede)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Det fastslås, at Kongeriget Spanien i forbindelse med følgende deponeringsanlæg: Torremolinos (Malaga), Torrent de S’Estret (Andratx, Mallorca), Hoya de la Yegua de Arriba (Yaiza, Lanzarote), Barranco de Butihondo (Pájara, Fuerteventura), La Laguna-Tiscamanita (Tuineje, Fuerteventura), Lomo Blanco (Antigua, Fuerteventura), Montaña de Amagro (Galdar, Gran Canaria), Franja Costera de Botija (Galdar, Gran Canaria), Cueva Lapa (Galdar, Gran Canaria), La Colmena (Santiago del Teide, Tenerife), Montaña Los Giles (La Laguna, Tenerife), Las Rosas (Güimar, Tenerife), Barranco de Tejina (Guía de Isora, Tenerife), Llano de Ifara (Granadilla de Abona, Tenerife), Barranco del Carmen (Sta. Cruz de la Palma, La Palma) Barranco Jurado (Tijarafe, La Palma), Montaña Negra (Puntagorda, La Palma), Lomo Alto (Fuencaliente, La Palma); Arure/Llano Grande (Valle Gran Rey, La Gomera), El Palmar — Taguluche (Hermigua, La Gomera), Paraje de Juan Barba (Alajeró, La Gomera), El Altito (Valle Gran Rey, La Gomera), Punta Sardina (Agulo, La Gomera), Los Llanillos (La Frontera, El Hierro), Faro de Orchilla (La Frontera, El Hierro), Montaña del Tesoro (Valverde, El Hierro), Arbancón, Galve de Sorbe, Hiendelaencina, Tamajón, El Casar, Cardeñosa (Àvila), Miranda de Ebro (Burgos), Poza de la Sal (Burgos), Acebedo (León), Bustillo del Páramo (León), Cármenes (León), Gradefes (León), Noceda del Bierzo (León), San Millán de los Caballeros (León), Santa María del Páramo (León), Villaornate y Castro (León), Cevico de la Torre (Palencia), Palencia (Palencia), Ahigal de los Aceiteros (Salamanca), Alaraz (Salamanca), Calvarrasa de Abajo (Salamanca), Hinojosa de Duero (Salamanca), Machacón (Salamanca), Palaciosrubios (Salamanca), Peñaranda de Bracamonte (Salamanca), Salmoral (Salamanca), Tordillos (Salamanca), Basardilla (Segovia), Cabezuela (Segovia), Almaraz del Duero (Zamora), Cañizal (Zamora), Casaseca de las Chanas (Zamora), La Serratilla (Abanilla), Las Rellanas (Santomera) y El Labradorcico (Águilas) har tilsidesat sine forpligtelser i henhold til artikel 13 og 15 i Europa-Parlamentets og Rådets direktiv 2008/98/EF (1) af 19. november 2008 om affald og om ophævelse af visse direktiver.
            
         
               —
            
            
               Kongeriget Spanien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
            
               1.
            
            
               Tilsidesættelse af direktivets artikel 13
               Artikel 13 i direktiv 2008/98 bestemmer, at medlemsstaterne skal træffe de nødvendige foranstaltninger for at sikre, at affaldshåndtering foretages, uden at menneskets sundhed bringes i fare, og uden at miljøet skades. Kommissionens oplysninger bekræfter, at der på tidspunktet for den supplerende begrundede udtalelse fortsat var 61 ulovlige deponeringsanlæg, der endnu ikke var blevet lukket eller godkendt. Opretholdelse af en sådan situation i længere tid har nødvendigvis den konsekvens, at miljøet forringes væsentligt. Kommissionen har derfor konkluderet, at Kongeriget Spanien i forhold til hvert af disse deponeringsanlæg har tilsidesat sine forpligtelser i henhold til artikel 13 i direktiv 2008/98.
            
         
            
               2.
            
            
               Tilsidesættelse af direktivets artikel 15
               Artikel 15, stk. 1, i direktiv 2008/98 forpligter medlemsstaterne til at træffe de nødvendige foranstaltninger til at sikre, at oprindelige affaldsproducenter eller andre indehavere selv udfører affaldsbehandlingen eller foranstalter den foretaget af en forhandler, et anlæg eller en virksomhed, der udfører affaldsbehandling, eller overdraget til en privat eller offentlig affaldsindsamler i overensstemmelse med direktivets artikel 4 og 13. Det forhold, at der til dags dato fortsat er 61 ulovlige deponeringsanlæg, der ikke er blevet lukket eller godkendt, gør det muligt for Kommissionen at konkludere, at de spanske myndigheder ikke har truffet alle de foranstaltninger, der kræves efter denne bestemmelse, for så vidt som de nævnte myndigheder i længere tid ikke har forhindret ulovlig deponering af affald i de nævnte deponeringsanlæg og dermed ikke har sikret, at det pågældende affald behandles i overensstemmelse med bestemmelsen.
            
         
      (1)  EUT L 312, s. 3.